stanford-oval/wikipedia huggingface dataset:
Finanssikriisi (2007–2009)
Subprime-kriisi

Finanssikriisin käynnisti asuntoluottojen subprime-kriisi, joka levisi nopeasti koko pankkisektorille. Yhdysvalloissa monet pankit ajautuivat vaikeuksiin, kun ne olivat myöntäneet niin sanottuja subprime-asuntoluottoja holtittomasti jopa sellaisille luotonhakijoille joilla ei ollut työtä, tuloja eikä muitakaan omistuksia tai vakuuksia. Yhdysvaltain keskuspankki oli pitänyt korot vuosia historiallisen alhaisella tasolla (esimerkiksi 1,25 % vuonna 2003), mikä oli luonut osakkeiden ja etenkin asuntojen hintakuplaa. Lisäksi Yhdysvaltain hallitus ajoiselvennä luottolaitokset lainaamaan pääosin pienituloisille. Luotonmyöntöperusteiden löysentäminen johti asuntolainojen myöntämiseen vähätuloisille ja huonon luottoluokituksen omaaville asiakkaille, joilla ei ollut tarjota edes kymmentä prosenttia omarahoitusosuutena asunnon hinnasta.
Pankkivalvonta

Suomessa 60 prosenttia luotoista ja talletuksista on ulkomaisten pankkien hallussa. Syyskuussa 2008 EU-ministerit halusivat yhtenäistää pankkien raportointijärjestelmän 2012 mennessä. Britannia, Ranska ja Saksa halusivat valvoa pankkeja kotimaasta. Suomi halusi antaa valvontatehtävän pankkien isäntämaalle eli ulkomaisille omistajille.
Sijoitushuijaukset

Tammikuussa 2008 havaittiin jättiskandaali pankkitoiminnassa. Société Générale -pankin työntekijä onnistui ohittamaan turvajärjestelmät. Jérôme Kerviel teki johdannaiskaupoilla Société Générale -pankissa tappiota 4,9 miljardia euroa.
Nasdaqin entinen johtaja Bernard Madoff pidätettiin marraskuussa 2008 epäiltynä Ponzi-huijauksesta. Syytteen mukaan sijoittajat ovat menettäneet huijauksessa 50 miljardia dollaria, mikä tekisi siitä kaikkien aikojen suurimman yksityishenkilön suorittaman sijoitushuijauksen. Asiakkaina oli kansainvälisiä pankkeja, yhdistyksiä ja yksityisiä sijoittajia.
Sijoitushuijaukset heikensivät osaltaan sijoittajien luottamusta ja lisäsivät myyntipainetta erittäin sekavassa tilanteessa.
Maittain > Britannia

Lokakuussa 2008 Britannia julisti 37 miljardin punnan (42 miljardin euron) tuen. Tammikuussa 2009 asuntolainoja elvytettiin ja perustettiin 50 miljardin punnan rahasto keskuspankille arvopaperien ostamiseen. Royal Bank of Scotland tappiot vuonna 2008 oli pankin mukaan 7–8 miljardia puntaa. Yritysostojen tappiot saattavat nostaa kokonaistappiot 28 miljardiin puntaan.
Maittain > Islanti

Syys-lokakuussa 2008 Islannin valtio kansallisti maan suurimmat pankit: Glitnirin (29.9), Landsbankin (7.10.) ja Kaupthingin (9.10.). Niiden velat olivat moninkertaiset kansantuotteeseen verrattuna. Kansainvälinen valuuttarahasto IMF myönsi Islannille laajan noin 10 miljardin dollarin avustuspaketin vuonna 2008. Pohjoismaiden osuus siitä oli 2,5 miljardia dollaria.
Mielenosoittajat vaativat Reykjavíkissa lokakuusta tammikuuhun joka lauantai uusia vaaleja ja hallitusta. Islannin hallitus kaatui lopulta tammikuussa 2009. Islannin talouden ennustettiin supistuvan 10 prosenttia vuonna 2009. Kirjailija Einar Már Guðmundssonin mukaan Islannissa ihmiset ottivat valtavia lainoja ja alkoivat sitten uskoa olevansa rikkaita.
Kronologia > Yhdysvallat

11.1.2008 Bank of America osti pankin Countrywide Financial neljällä miljardilla dollarilla
16.3.2008 JPMorgan Chase osti Bear Stearnsin
7.9.2008 Asuntoluotottajat Fannie Mae ja Freddie Mac liittovaltiolle
15.9.2008 Lehman Brothers konkurssiin
17.9.2008 USA pelastaa AIG:n 85 miljardin dollarin lainalla
19.9.2008 Henry Paulson 700 mrd 4 lainojen ostamiseen
25.9.2008 JPMorgan Chase osti Washington Mutualin
29.9.2008 Kongressi hylkää Paulsonin paketin, pörssi romahtaa
3.10.2008 Uusittu pelastuspaketti hyväksytään kongressissa
6.–10.10.2008 Osakemarkkinoiden huonoin viikko 75 vuoteen
14.10.2008 Pankkituki USA:ssa
Kronologia > Eurooppa

maaliskuu 2008: Kahdeksan norjalaisen kunnan tappiot Citigroupin kuntaobligaatioista noin sata miljoonaa euroa (mm. Narvikin tappio 15,5 miljoonaa euroa)
elokuu 2008: Tanskan Roskilde Bank keskuspankille
syyskuu 2008 Tanskan EbH Bank (350 työntekijää) keskuspankille
Tanska: isot pankit ostaneet kolme pikkupankkia
29.9.2008 Glitnir Islannin valtiolle
9.10.2008 Kaupthing Islannin valtiolle. Rata keskeyttää Suomen toiminnan
13.10.2008 EU: 1300 miljardin euron luotto- ja pääomatuki
24.10.2008 IMF-apu Islannille 2 miljardia dollaria
Kronologia > Aasia

13.10.2008 Japani: Mitsubishi UFJ osti 9 miljardin osuuden Morgan Stanley:stä
Nomura osti Lehman Brothersin Euroopan, Aasian ja Lähi-idän toiminnot
Mizuho 1,2 miljardia dollaria Merrill Lynchiin
Sumito Mitsui sijoitti miljardi dollaria Barclays-pankkiin
Kronologia > Suomi > Yleistä

14.6.2008 Vakuutusyhtiö Veritas ja säästöpankki Aktia fuusioituvat 1.1.2009
loka 2008 Rata keskeytti Kaupthingin toiminnan
loka 2008 Glitnir myi FIM:n takaisin yritysjohdolle
12.10.2008 Varma osti 250 miljoonalla eurolla 10,4 prosenttia Elisasta valtion lukuun
Andor (televisiosarja)

| Andor |
| --- | --- |

Tyyli:   science fiction  toimintaseikkailu  vakoilutrilleri 
Kestoaika:  36–55 min
Luoja(t):  Tony Gilroy
Perustuu:  George Lucasin luomaan maailmaan ja hahmoihin
Showrunner(it):  Tony Gilroy
Pääosissa:   Diego Luna  Stellan Skarsgård  Genevieve O’Reilly  Denise Gough  Kyle Soller  Adria Arjona  Fiona Shaw  Andy Serkis  Faye Marsay  Varada Sethu  Elizabeth Dulau  Kathryn Hunter  Alastair Mackenzie  Joplin Sibtain  James McArdle  Anton Lesser  Rupert Vansittart  Alex Ferns  Ben Miles  Richard Dillane  Duncan Pow  Gary Beadle  Alex Lawther  Sule Rimi  Ebon Moss-Bachrach  Gershwyn Eustache Jnr.  Forest Whitaker 
Alkuperämaa:  Yhdysvallat
Alkuperäiskieli:  englanti
Verkko:  Disney+
Esitetty:  2022-9-2121. syyskuuta 2022 –  jatkuu edelleen
Tuotantokausia:  1
Jaksoja:  12
Tuotanto
Tuottaja(t):   Kate Hazell  David Meanti 
Vastaava(t) tuottaja(t):   Sanne Wohlenberg  Tony Gilroy  Kathleen Kennedy  Diego Luna  Toby Haynes  Michelle Rejwan 
Säveltäjä(t):  Nicholas Britell
Leikkaaja(t):   John Gilroy  Tim Porter  Hazel Baillie  Dan Roberts  Yan Miles 
Kuvaaja(t):   Adriano Goldman  Frank Lamm  Jonathan Freeman  Damián García 
Tuotantoyhtiö(t):  Lucasfilm
Levittäjä:  Disney Media Distribution
Aiheesta muualla
IMDb 
Andor, tunnettu myös nimellä Andor: A Star Wars Story, on yhdysvaltalainen Tony Gilroyn luoma Disney+-tilausvideopalveluun julkaistu avaruusvakoilutrillerisarja, joka keskittyy Tähtien sota -universumin elokuvassa Rogue One: A Star Wars Story (2016) aiemmin nähtyyn Cassian Andorin hahmoon. Sarjan tapahtumat alkavat viisi vuotta ennen elokuvan tapahtumia.
Myös yhtenä vastaavista tuottajista toimiva Diego Luna jatkoi Andorin roolissa. Sarjassa näyttelevät myös Stellan Skarsgård, Genevieve O’Reilly, Denise Gough, Kyle Soller, Adria Arjona, Fiona Shaw, Andy Serkis, Faye Marsay, Varada Sethu, Elizabeth Dulau, Kathryn Hunter, Alastair Mackenzie, Joplin Sibtain, James McArdle, Anton Lesser, Rupert Vansittart, Alex Ferns, Ben Miles, Richard Dillane, Duncan Pow, Gary Beadle, Alex Lawther, Sule Rimi, Ebon Moss-Bachrach, Gershwyn Eustache Jnr. ja Forest Whitaker.
Lucasfilm kertoi jo helmikuussa 2018 aikovansa toteuttaa lukuisia näyteltyjä Tähtien sota -televisiosarjoja Disney+:aan, ja marraskuussa kerrottiin, että yksi näistä sarjoista keskittyisi Andoriin. Marraskuussa Stephen Schiff palkattiin sarjan showrunneriksi, mutta huhtikuussa 2020 Rogue Onen käsikirjoittajiin kuulunut Gilroy korvasi hänet. Kuvaukset alkoivat Lontoossa marraskuussa 2020 ja päättyivät syyskuussa 2021. Gilroy toimi sarjan showrunnerina, ja Toby Haines ohjasi suurimman osan jaksoista. Luna, Gilroy ja Haynes toimivat myös sarjan vastaavina tuottajina Sanne Wohlenbergin, Kathleen Kennedyn ja Michelle Rejwanin lisäksi.
Andorin ensimmäinen tuotantokausi, joka koostui 12 jaksosta, julkaistiin Disney+:aan 21. syyskuuta – 23. marraskuuta 2022. Sarjan toinen ja viimeinen tuotantokausi, joka koostuu myös 12 jaksosta, tullaan julkaisemaan 22. huhtikuuta – 13. toukokuuta 2025.
Juoni

Cassian Andor oli alun perin velkaantunut varas, joka yritti huolehtia itsestään ja adoptioäidistään, kunnes hänestä tuli ennen pitkään muodostumassa olevan ja Galaktista Imperiumia vastustavan Kapinaliiton vakooja.
Näyttelijät > Päärooleissa

| 0 | 1 | 2 |
| --- | --- | --- |
|  Diego Luna  | … |  Kassa / Cassian Andor   |
|  Stellan Skarsgård  | … |  Luthen Rael   |
|  Genevieve O’Reilly  | … |  senaattori Mon Mothma   |
|  Denise Gough  | … |  luutnantti Dedra Meero   |
|  Kyle Soller  | … |  apulaistarkastaja Syril Karn   |
|  Adria Arjona  | … |  Bix Caleen   |
|  Fiona Shaw  | … |  Maarva Andor   |
|  Andy Serkis  | … |  Kino Loy   |
|  Faye Marsay  | … |  Vel Sartha   |
|  Varada Sethu  | … |  Cinta Kaz   |
|  Elizabeth Dulau  | … |  Kleya Marki   |
|  Kathryn Hunter  | … |  Eedy Karn   |
|  Alastair Mackenzie  | … |  Perrin Fertha   |
|  Joplin Sibtain  | … |  Brasso   |
|  James McArdle  | … |  Timm Karlo   |
|  Anton Lesser  | … |  majuri Partagaz   |
|  Rupert Vansittart  | … |  päätarkastaja Hyne   |
|  Alex Ferns  | … |  kersantti Linus Mosk   |
|  Ben Miles  | … |  pankkiiri Tay Kolma   |
|  Richard Dillane  | … |  Davo Sculdun   |
|  Duncan Pow  | … |  Ruescott Melshi   |
|  Gary Beadle  | … |  Clem Andor   |
|  Alex Lawther  | … |  Karis Nemik   |
|  Sule Rimi  | … |  luutnantti Gorn   |
|  Ebon Moss-Bachrach  | … |  Arvel Skeen   |
|  Gershwyn Eustache Jnr.  | … |  Taramyn Barcona   |
|  Forest Whitaker  | … |  Saw Gerrera   |
Näyttelijät > Sivurooleissa

| 0 | 1 | 2 |
| --- | --- | --- |
|  Antonio Viña  | … |  nuori Kassa   |
|  Belle Swarc  | … |  nuori Kerri   |
|  Margaret Clunie  | … |  Morlana Onen kantiinin emäntä   |
|  Dave Chapman  | … |  B2EMO (ääni)   |
|  Abhin Galeya  | … |  Salman Paak   |
|  Muhannad Bhaier  | … |  Wilmon Paak   |
|  Kiernan O’Brien  | … |  Pegla   |
|  Kathryn Hunter  | … |  Eedy Karn   |
|  Lee Ross  | … |  Kloris   |
|  Ben Bailey Smith  | … |  tarkastajaluutnantti Blevin   |
|  Robert Emms  | … |  tarkastaja Lonni Jung   |
|  Bronte Carmichael  | … |  Leida Mothma   |
|  Wilf Scolding  | … |  kapteeni Vanis Targo   |
|  Jacob James Beswick  | … |  avustaja Heert   |
|  Nick Blood  | … |  korpraali Kimzi   |
|  Clemens Schick  | … |  Ham   |
|  Brian Bovell  | … |  Jemboc   |
|  Tom Reed  | … |  Taga   |
|  Josef Davies  | … |  Xaul   |
|  Rasaq Kukoyi  | … |  Birnok   |
|  Mensah Bediako  | … |  Zinska   |
Näyttelijät > Vierailevat

| 0 | 1 | 2 |
| --- | --- | --- |
|  Lee Boardman  | … |  Kravas   |
|  Stephen Wight  | … |  Verlo   |
|  Raymond Anum  | … |  Nurchi   |
|  Ian Whyte  | … |  Vetch (ääni)   |
|  Stanley Townsend  | … |  komendantti Jayhold Beehaz   |
|  Richard Katz  | … |  eversti Petigar   |
|  David Hayman  | … |  dhanien päällikkö   |
|  Malcolm Sinclair  | … |  eversti Wullf Yuralen   |
|  Christopher Fairbank  | … |  Ulaf   |
|  Adrian Rawlins  | … |  tohtori Rhasiv   |
|  Finley Glasgow  | … |  Stekan Sculdan   |
Jaksot > Toinen tuotantokausi (2025)

| № (sarja) | № (kausi) | Nimi | Ohjaus | Käsikirjoitus | Julkaisu |
| --- | --- | --- | --- | --- | --- |
| 13 | 1 | Ei tiedossa | Ariel Kleiman | Tony Gilroy | 2025-4-2222. huhtikuuta 2025 |
| 14 | 2 | Ei tiedossa | Ariel Kleiman | Tony Gilroy | 2025-4-2222. huhtikuuta 2025 |
| 15 | 3 | Ei tiedossa | Ariel Kleiman | Tony Gilroy | 2025-4-2222. huhtikuuta 2025 |
| 16 | 4 | Ei tiedossa | Ariel Kleiman | Beau Willimon | 2025-4-2929. huhtikuuta 2025 |
| 17 | 5 | Ei tiedossa | Ariel Kleiman | Beau Willimon | 2025-4-2929. huhtikuuta 2025 |
| 18 | 6 | Ei tiedossa | Ariel Kleiman | Beau Willimon | 2025-4-2929. huhtikuuta 2025 |
| 19 | 7 | Ei tiedossa | Janus Metz | Dan Gilroy | 2025-5-66. toukokuuta 2025 |
| 20 | 8 | Ei tiedossa | Janus Metz | Dan Gilroy | 2025-5-66. toukokuuta 2025 |
| 21 | 9 | Ei tiedossa | Janus Metz | Dan Gilroy | 2025-5-66. toukokuuta 2025 |
| 22 | 10 | Ei tiedossa | Alonso Ruizpalacios | Tom Bissell | 2025-5-1313. toukokuuta 2025 |
| 23 | 11 | Ei tiedossa | Alonso Ruizpalacios | Tom Bissell | 2025-5-1313. toukokuuta 2025 |
| 24 | 12 | Ei tiedossa | Alonso Ruizpalacios | Tom Bissell | 2025-5-1313. toukokuuta 2025 |
Tuotanto > Kehitys

Marraskuussa 2017 Disneyn silloinen toimitusjohtaja Bob Iger paljasti Disneyn ja Lucasfilmin kehittävän useita näyteltyjä Tähtien sota -televisiosarjoja uuteen suoratoistopalveluunsa Disney+:aan. Helmikuussa 2018 hän tarkensi, että palveluun oltiin kehittämässä useita sarjoja. Yhden sarjoista paljastettiin olevan esiosa elokuvalle Rogue One: A Star Wars Story (2016). Sitä kuvailtiin vakoilutrilleriksi, joka keskittyy Cassian Andorin hahmoon, Diego Lunan palatessa elokuvasta rooliinsa. Tuotannon odotettiin alkavan vuonna 2019 Lunan saatua kuvattua kohtauksensa Narcos: Mexicon toiselle tuotantokaudelle. Jared Bush oli sarjan alkuperäinen kehittäjä, käsikirjoittaen sarjan pilottijakson ja pääseloituksen sarjan juonesta.
Marraskuun 2018 lopussa Stephen Schiff oli valittu sarjan showrunneriksi showrunner ja vastaavaksi tuottajaksi. Heinäkuussa 2019 Rick Famuyiwa osallistui neuvotteluihin useiden sarjan jaksojen ohjaamisesta, ohjattuaan aiemmin jaksoja myös toiseen Tähtien sotan -televisiosarjaan The Mandalorianiin. Lokakuussa Tony Gilroy liittyi kirjoittamaan sarjan ensimmäistä jaksoa, ohjaamaan useita jaksoja ja työskentelemään yhdessä Schiffin kanssa. Gilroy kreditoitiin Rogue Onen toiseksi käsikirjoittajaksi ja hän valvoi elokuvan uudelleenkuvauksia. Huhtikuussa 2020 Gilroy virallisesti korvasi Schiffin paikan showrunnerina. Kuusi ensimmäistä viikkoa esituotannosta sijoittuivat Britanniaan, kunnes tuotanto keskeytettiin koronaviruspandemian vuoksi. Esituotantoa jatkettiin syyskuussa ja kuvausten suunniteltiin alun perin alkavan lokakuussa. Siihen aikaan Gilroy, joka työskenteli New Yorkissa, päätti, ettei pandemian vuoksi itse matkusta Britanniaan, eikä voinut ohjata sarjan ensimmäistä jaksoa. Sen sijaan Toby Haynes, joka oli jo valmiiksi ehdolla yhdeksi sarjan ohjaajista, palkattiin ohjaamaan kolme ensimmäistä jaksoa. Gilroy oli kuitenkin yhä mukana sarjan vastaavana tuottajana ja showrunnerina. Sarjan virallinen nimi, Andor, julkistettiin Disneyn Investor Day -virtuaalitapahtumassa joulukuussa 2020 ja sen ensimmäisen tuotantokauden kerrottiin koostuvan 12 jaksosta. Helmikuussa 2021 Ben Caron ja Susanna White valittiin sarjaan muiksi ohjaajiksi. Samalla Sanne Wohlenbergin ja Michelle Rejwanin paljastettiin olevan mukana sarjan vastaavien tuottajien joukossa.
Huhtikuussa 2022 yksi sarjan kuvaajista, Adriano Goldman, sanoi, että sarjan oli alun perin suunniteltu kestävän viisi tuotantokautta, mutta uskoi tuotantokausien määrän lyhenevän enintään kolmeen. Kuukautta myöhemmin, vuoden 2022 Star Wars Celebrationissä, Lucasfilm vahvisti sarjan toisen tuotantokauden tulevan olemaan myös 12 jaksoa pitkä. Gilroy selitti, että alkuperäinen viiden tuotantokauden suunnitelma oli todettu fyysisesti mahdottomaksi sarjan mittakaavalle, joten he päättivät tehdä sarjasta vain kahden tuotantokauden mittaisen, ja että sarjan loppu tulisi johdattamaan suoraan Rogue Onen tapahtumiin.
Tuotanto > Käsikirjoitus

Gilroyn ja Schiffin lisäksi sarjassa olivat käsikirjoittajina myös Beau Willimon sekä Gilroyn veli Dan. Koska sarja johtaisi Rogue Onen tapahtumiin, Luna tunsi, että oli ”hienoa sukeltaa tarinaan, jonka lopun jo tiedät. Nyt voit ottaa kaikki vivahteet ja kerrokset. Mielestäni on hauskaa tehdä jotain missä ei ole tarkoitus pelkästään päästä loppuun. Vaan myös viivästyttää loppua."
Tuotanto > Roolijako

Diego Lunan vahvistettiin jo marraskuussa 2018 palaavan Rogue Onesta Cassian Andorin rooliin. Alan Tudykin paljastettiin myös huhtikuussa 2019 palaavan droidin K-2SO ääni- ja liikenäyttelijäksi. Vuosi myöhemmin Genevieve O’Reillyn vahvistettiin palaavan Mon Mothman rooliin, ja Stellan Skarsgårdin, Kyle Sollerin ja Denise Goughin myös näyttelevän sarjassa. Elokuussa 2020 Adria Arjona liittyi sarjan näyttelijäkaartiin. Joulukuussa, Investor Day -virtuaalitapahtumassa, myös Fiona Shaw’n vahvistettiin olevan osa näyttelijäkaartia. Tudyk ei kuitenkaan ollut silloin lueteltuna näyttelijöiden joukossa. Kuukausi myöhemmin Tudyk vahvisti, ettei esiinny sarjan ensimmäisellä tuotantokaudella Gilroyn tekemien tarinamuutosten vuoksi. Mutta hän voisi esiintyä tulevilla tuotantokausilla.
Tuotanto > Kuvaukset

Ensimmäisen tuotantokauden kuvaukset alkoivat Lontoossa marraskuun 2020 lopulla, Toby Haynesin ohjatessa kolme ensimmäistä jaksoa, sekä yhdessä Ben Caronin ja Susanna Whiten kanssa sarjan loput jaksot. Lisäksi Jonathan Freeman ja Adriano Goldman toimivat sarjan kuvaajina. Sarjan kuvausten oli aiemmin raportoitu alkavan vuonna 2019, ja kesäkuussa 2020, mutta kuvausaikataulua siirrettiin koronaviruspandemian vuoksi. Tuotannon odotettiin kestävän vuoden 2021 puoleenväliin, kunnes Luna vahvisti 27. syyskuuta kuvausten päättyneen.
Toisen tuotantokauden kuvaukset alkoivat 21. marraskuuta 2022, Gilroyn pyrkiessä siihen, että ensimmäisen tuotantokauden jälkituotannon tavoin myös toisen tuotantokauden jälkituotanto tulisi kestämään noin vuoden. Sarjan jaksot kuvattiin kolmen jakson osioina. Ja jokaisen osion jaksot sijoittuisivat aina vuoden edellisen osion jaksojen tapahtumien jälkeen, tarinan edetessä yhä lähemmäksi Rogue Onen tapahtumia. Gilroy itse ei kuitenkin showrunnerin velvollisuuksien vuoksi ohjannut ainuttakaan toisen tuotantokauden jaksoista. Sen sijaan Ariel Kleiman ohjasi kuusi tuotantokauden jaksoista, Janus Metzin ja Alonso Ruizpalaciosin kunkin ohjatessa kolme jaksoa. Maaliskuussa 2023, tuotantokautta oli kuvattu Xàtivassa ja Valenciassa. Huhtikuussa 2023, kuvaukset keskeytettiin väliaikaisesti Dorsetin maanvyöryvaarojen vuoksi. Seuraavien kuukausien aikana kuvaukset keskeytettiin jälleen käsikirjoittajien ja näyttelijöiden lakkojen vuoksi.
Tuotanto > Musiikki

Gilroy pyysi Nicholas Britelliä jo elokuun 2020 aikana sarjan säveltäjäksi, jotta voitaisiin säveltää etukäteen lähdemusiikki soitettavaksi kuvausten taustalla. Kennedy ja Gilroy halusivat sarjalle hyvin uniikit äänet, ja Britell sanoi, että se tulisi olemaan sekoitus orkesteria ja useita erilaisia ääniä, mukaan lukien sellaiset äänet, jotka Britell oli itse luonut. Britell paljastettiin julkisesti sarjan säveltäjäksi helmikuussa 2022, ja oli yhä työstämässä sarjan musiikkia toukokuun aikana. Sävellykset oli alun perin tarkoitus nauhoittaa AIR Lyndhurst studiosin tiloissa, Lontoossa, täyden orkesterin kera. Britell ei voinut koronaviruspandemian vuoksi matkustaa Lontooseen, mutta hänellä oli siellä valmiina tiimi, joka auttoi häntä nauhoittamaan säveltämäänsä musiikkia muihinkin televisiosarjoihin.
Julkaisu

Andorin ensimmäinen tuotantokausi koostuu 12 jaksosta, joista kolme ensimmäistä julkaistiin Disney+:aan 21. syyskuuta alkaen. Kauden loput yhdeksän jaksoa julkaistiin yksitellen joka keskiviikko 7. syyskuuta 2022 alkaen ja 9. marraskuuta 2022 asti. Toinen ja viimeinen tuotantokausi koostuu myös 12 jaksosta, ja niistä tullaan julkaisemaan kolme jaksoa viikossa joka tiistai 22. huhtikuuta 2025 alkaen ja 13. toukokuuta 2025 asti. Kauden loput yhdeksän jaksoa Kyseisen tuotantokausi oli alun perin tarkoitus julkaista elokuussa 2024, mutta Hollywoodin lakkojen vuoksi sarjan julkaisun odotetaan siirtyvän vuodelle 2025.
Aiheesta muualla

Andor Internet Movie Databasessa (englanniksi)
Andor Jedipediassa
Andor (Arkistoitu – Internet Archive) Wookieepediassa (englanniksi)
Ensimmäisen tuotantokauden traileri YouTubessa (englanniksi)
Toisen tuotantokauden traileri YouTubessa (englanniksi)
Kauniaisten rautatieasema

Kauniaisten rautatieasema (lyh. Kni, ruots. Grankulla järnvägsstation) on rautatieliikennepaikka rantaradalla Kauniaisten keskustassa noin 16 kilometrin päässä Helsingin päärautatieasemalta.
Rantarataa rakennettaessa espoolaiset toivoivat radan kulkevan Bembölen kautta, mutta tällöin rata olisi kulkenut nykyiseltä Kauniaisten asemalta hankalan kallioisen maaston kautta. Niinpä rata rakennettiin jokilaakson niittyjä pitkin Espoon kirkon suuntaan. Kauniaisten seutu oli 1900-luvun alussa lähes rakentamatonta syrjäseutua, vaikkakin Gallträskin rannoille oli rakennettu ensimmäiset huvilat jo vuonna 1901 ja maita palstoitettiin uusille huviloille.
Kauniaisten (tuolloin vielä Grankulla) asema avattiin seisakkeena elokuussa 1904, kun läheisen Glimsin tilan omistaja Johan Lönnberg anoi rautatiehallitukselta pysähdyspaikkaa tyttäriensä koulumatkaa varten. Alun perin junat pysähtyivät seisakkeella vain pyydettäessä. Puinen laituri korvattiin Bruno Granholmin suunnittelemalla vuonna 1908 valmistuneella asemarakennuksella, kun liikennepaikan käyttäjämäärät nousivat aseman seudulla olleen huvilayhdyskunnan kasvun myötä. Tavaraliikenne alkoi lokakuussa 1907.
Suuri osa Kauniaisten asukkaista kävi työssä Helsingissä, ja työmatkaliikenne Kauniaisista Helsinkiin oli alusta lähtien hyvin vilkasta. Jo 1910-luvulla Kauniaisten asema oli vilkkaampi kuin Espoon asema, ja samalla vuosikymmenellä Kauniaisiin perustettiin Espoon ensimmäiset yhteiskoulu, lääkärin vastaanotto ja apteekki. Kauniaisista muodostettiin vuonna 1915 taajaväkinen yhdyskunta, ja se erotettiin Espoon kunnasta itsenäiseksi kauppalaksi vuonna 1920.
Aseman suomenkielinen nimi tuli käyttöön toukokuussa 1928, kun Grankullan kauppalan (muuttui vuonna 1972 kaupungiksi sitä ympäröivän Espoon kanssa) suomenkieliseksi nimeksi tuli Kauniainen.
Aseman länsipuolella ollut tasoristeys korvattiin asemapuiston kohdalle rakennetulla alikulkutunnelilla vuonna 1965.
Lipunmyynti Kauniaisissa lopetettiin vuonna 2004, mutta asemarakennus on yhä VR-Yhtymän omistuksessa. Kauniaisten tavaraliikenne on nykyisin lähinnä satunnaista ja se suuntautuu Keran teollisuusalueelle.
Asemarakennus vaurioitui pahoin 30. elokuuta 2008 sattuneessa tulipalossa. Rakennuksen länsipääty tuhoutui palossa lähes kokonaan. Laajoista vaurioista huolimatta historiallisesti arvokas rakennus on kunnostettu ja maalattu uudelleen. Työ maksoi kaikkinensa arviolta pari miljoonaa euroa, ja se on tehty pääasiassa käsityönä. Asemalle suunnitellaan ravintolaa. Asema-alue on Museoviraston luokituksen mukaan valtakunnallisesti merkittävä suojelukohde.Asemalla on VR:n automaatti.
Asemalla pysähtyvät junat

U (Helsinki–Kirkkonummi)
L (Helsinki–Kirkkonummi)
E (Helsinki–Kauklahti)
Raiteet

Asemalla on kolme numeroitua raidetta, joista raiteet 1 sekä 2 ovat matkustajajunien käytössä. Kirkkonummen suuntaan liikennöidään raiteelta 1 ja Helsinkiin raiteelta 2.
Keisarilukki

| Keisarilukki |
| --- | --- |
 Koirasyksilö pesemässä jalkojaan
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hämähäkkieläimet Arachnida
Lahko::  Lukit Opiliones
Yläheimo::  Phalangioidea
Heimo::  Seinälukit Phalangiidae
Suku::  Opilio
Laji::  canestrinii
Kaksiosainen nimi
 Opilio canestrinii  (Thorell, 1876) 
Katso myös
   Keisarilukki Wikispeciesissä   Keisarilukki Commonsissa 
Infobox OKNimi-testi OK: 
Keisarilukki (Opilio canestrinii) on lukkien lahkoon kuuluva hämähäkkieläin.
Koiraiden ruumiin pituus voi olla enintään 6 mm ja naaraiden jopa 8 mm. Koiraiden väritys vaihtelee kellertävänruskeasta punertavaan, kun taas naaraiden pohjaväri on yleensä vaaleampi. Koirailla on usein keltaisia polvia ja alaosaa lukuun ottamatta tummat jalat, naaraiden jaloissa on tummia ja vaaleita renkaita. Naaraiden selässä on tumma, satulamainen kuvio ja keskellä vaalea, pitkittäinen raita. Keisarilukkia tavataan luonnossa kesäkuusta joulukuuhun.
Keisarilukki on todennäköisesti peräisin Italiasta, josta se levisi 1970-luvun lopulla Keski-Eurooppaan ja on siellä nykyään syrjäyttänyt lähes kokonaan alkuperäislaji muurilukin (Opilio parietinus). Tiedetään, että keisarilukkia esiintyy myös Suomessa. Keisarilukki viihtyy parhaiten tasaisilla pinnoilla, kuten talojen seinissä.
Käännös suomeksi